cyanic-selkie/wikianc huggingface dataset:
ঈদুল আযহা
পশু কুরবানী
বাংলাদেশের মুসলিমরা সাধারণত গরু ও ছাগল কুরবানি দিয়ে থাকেন। এছাড়া কেউ কেউ ভেড়া, মহিষ, উট, দুম্বাও কোরবানি দিয়ে থাকেন। ২০১৯ সালে বাংলাদেশে কোরবানির পশুর চাহিদা ছিল ১ কোটি ১০ লক্ষ আর বাংলাদেশে কোরবানির উপযোগী পশুর সংখ্যা ছিল ১ কোটি ১৮ লক্ষ। ২০১৮ সালে বাংলাদেশে কোরবানিকৃত পশুর সংখ্যা ছিল ১ কোটি ৫ লাখ। এক ব্যক্তি একটি গরু, মহিষ, উট, ছাগল, ভেড়া বা দুম্বা কুরবানি করতে পারেন। তবে গরু, মহিষ ও উটের ক্ষেত্রে সর্বোচ্চ ৭ ভাগে কুরবানি করা যায় অর্থাৎ ২, ৩, ৫ বা ৭ ব্যক্তি একটি গরু কুরবানিতে শরিক হতে পারেন। কুরবানির ছাগলের বয়স কমপক্ষে ১ বছর হতে হবে। গরু ও মহিষের বয়স কমপক্ষে ২ বছর হতে হবে। নিজ হাতে কুরবানি করা ভাল। কুরবানি প্রাণীর দক্ষিণ দিকে রেখে কিবলামুখী করে, ধারালো অস্ত্র দিয়ে 'বিসমিল্লাহি আল্লাহু আকবার' বলে জবাই করতে হয়।
সাধারণত আমাদের দেশে কুরবানির মাংস তিন ভাগে ভাগ করে ১ ভাগ গরিব-দুঃস্থদের মধ্যে ১ ভাগ আত্মীয় স্বজনদের মধ্যে এবং ১ ভাগ নিজেদের খাওয়ার জন্য রাখা হয়। তবে মাংস বিতরণের কোন সুস্পষ্ট হুকুম নেই কারণ কুরবানির হুকুম পশু জবেহ্‌ হওয়ার দ্বারা পালন হয়ে যায়। কুরবানির পশুর চামড়া বিক্রির অর্থ দান করে দেয়ার নির্দেশ রয়েছে।
উদ্‌যাপন
ঈদের দিন শুরু হয় ঈদের নামাজের জন্য গোছল করে এবং নতুন কাপড় পরিধান করে। সকল মুসলিম ছেলেদের জন্য এই ঈদের দুই রাকাত নামাজ আদায় করা ওয়াজিব এবং মহিলাদের জন্য এই নামাজ সুন্নৎ।
বাঙ্গালী মুসলমানরা নামাজের পরে পুরো পরিবার একত্রে সকাল বেলা মিষ্টিজাতীয় খাদ্য দিয়ে নাস্তা করে। সকালের এই নাস্তাতে থাকে নানান ধরনের মিষ্টান্ন। নাস্তা খাবার শেষে মুসলমান পুরুষেরা আল্লাহর সন্তুষ্টি অর্জনের লক্ষে কোরবানির প্রস্তুতি নিতে থাকে। কোরবানী শেষে কোরবানীর প্রথানুযায়ী কোরবানীর মাংশ গরীব, আত্নীয় প্রতিবেশীদের মধ্যে ভাগ করে দেয়। এ দিনে প্রত্যেক মুসলমান অন্যদের বাড়িতে বেড়াতে যায় আনন্দ নিজেদের মধ্যে ভাগাভাগি করে নেয়। বাঙ্গালী মুসলিম সমাজে এ উৎসবটি কেবল মুসলমানদের মধ্যেই সীমাবদ্ধ থাকেনা, অন্যান্য ধর্মাম্বলীরাও অংশগ্রহণ করে উদ্‌যাপনে।
আফতাব আহমেদ (আলোকচিত্রী)
আফতাব আহমেদ (১৯৩৫ - ২৪ ডিসেম্বর ২০১৩) বাংলাদেশের একজন আলোকচিত্রশিল্পী ছিলেন। ১৯৭১ সালের মুক্তিযুদ্ধসহ বিভিন্ন প্রেক্ষাপটে তার তোলা ছবি ব্যাপকভাবে আলোচিত হয়। আলোকচিত্র সাংবাদিকতায় বিশেষ অবদানের জন্য তিনি ২০০৬ সালে একুশে পদক লাভ করেন।
জন্ম ও শিক্ষাজীবন
আফতাব আহমেদ ১৯৩৫ সালে রংপুর জেলার গঙ্গাচড়া থানার মহিপুরে জন্মগ্রহণ করেন। বাবা জহির উদ্দিন ও মা মমতাজ বেগম। মাইনর স্কুলের পর ১৯৪৮ সালে রংপুর জেলা স্কুলে ভর্তি হন। ১৯৫২ সালে তিনি ম্যাট্রিক পাশ করেন এবং সে বছরই আইএ শ্রেণিতে ভর্তি হন। পরে বেসরকারি বিশ্ববিদ্যালয় থেকে বিএ পাশ করেন।
কর্মজীবন
বিভিন্ন সরকারি বেসরকারি চাকরি করার পর, ১৯৬২ সালে দৈনিক ইত্তেফাকে ফটোসাংবাদিক হিসেবে যোগ দেন এবং ২০০৬ সালে তিনি অবসরে যান। তিনি ফটো জার্নালিস্ট অ্যাসোসিয়েশনের সাবেক মহাসচিব ও জাতীয় প্রেসক্লাবের স্থায়ী সদস্য ছিলেন।
উল্লেখযোগ্য কাজ
১৯৭১ সালের ১৬ ডিসেম্বরে পাকিস্তানি বাহিনীর আত্মসমর্পণ ছাড়াও ১৯৭৫ সালে শেখ মুজিব হত্যাকাণ্ড, ৭ নভেম্বরে সিপাহী জনতার অভ্যুত্থান এবং দেশের গণতান্ত্রিক আন্দোলনের বহু ছবি তোলেন আফতাব আহমেদ। তবে তিনি সবচেয়ে বেশি আলোচিত হন ১৯৭৪ সালে দুর্ভিক্ষের প্রেক্ষাপটে তোলা 'জাল পড়া বাসন্তি'র ছবি তুলে। ঐতিহাসিক ৭৫ এর ১৫ আগস্টে বঙ্গবন্ধু হত্যাকাণ্ড, ৭ নভেম্বর সিপাহী জনতার অভ্যুত্থান এবং দেশের গণতান্ত্রিক আন্দোলনের ঘটনাগুলোর অসংখ্য ছবি তোলেন।
লিসা দেল জোকোন্দো
লিসা দেল জোকোন্দো ( বংশনাম : গেরার্দিনি ; ১৫ জুন ১৪৭৯ – ১৫ জুলাই ১৫৪২) ছিলেন একজন ইতালীয় সম্ভ্রান্ত নারী। তিনি ফ্লোরেন্স ও তোসকানার গেরার্দিনি পরিবারের সদস্য ছিলেন। ইতালীয় রেনেসাঁর সময়ে তার স্বামী ফ্রান্সেসকোর উদ্যোগে লিওনার্দো দা ভিঞ্চি তার প্রতিকৃতি হিসেবে জগদ্‌বিখ্যাত মোনা লিসা চিত্রকর্মটি এঁকেছিলেন বলে বিবেচনা করা হয়।
আফতাব আহমেদ (আলোকচিত্রী)
মৃত্যু
২৪ ডিসেম্বর ২০১৩ সালে, ঢাকার পশ্চিম রামপুরার ওয়াপদা রোডের নিজ বাড়িতে খুন হন আফতাব আহমেদ। পরে পুলিশ তার লাশ উদ্ধার করে ও জানায় যে, লাশের হাত ও পা বাঁধা ছিল এবং মুখে একটি গ্যাগ লাগানো ছিল। ঢাকা মেডিকেল কলেজের মর্গ কর্তৃক ময়না-তদন্তের প্রতিবেদনে জানানো হয় তাঁকে শ্বাসরোধ করে খুন করা হয়েছে। ২৭ মার্চ ২০১৭ সালে তাকে হত্যার দায়ে ৫ জনকে মৃত্যুদণ্ড দেওয়া হয়।
লিসা দেল জোকোন্দো
লিসার জীবন সম্পর্কে খুব কমই জানা যায়। তিনি ফ্লোরেন্সে জন্মগ্রহণ করেছিলেন। কৈশোরে একজন কাপড় ও রেশম ব্যবসায়ী এবং জুতা প্রস্তুতকারক ফ্রান্সেসকো দেল জোকোন্দোর সাথে তার বিয়ে হয়। পরবর্তীতে তার স্বামী স্থানীয় কর্মকর্তা হয়েছিলেন। লিসা পাঁচ সন্তানের জননী ছিলেন। তার পারিবারিক জীবন সুখী-সাধারণ মধ্যবিত্ত জীবন ছিল বলে মনে করা হয়। লিসা তার স্বামীর চেয়ে বেশিদিন বেঁচে ছিলেন।
লিসার মৃত্যুর কয়েক শতাব্দী পরেও তার প্রতিকৃতি হিসেবে আঁকা মোনা লিসা বিশ্বের সবচেয়ে বিখ্যাত চিত্রকর্ম। ২০০৫ সালে লিসা দেল জোকোন্দো নিশ্চিতভাবে মোনা লিসার মডেল হিসাবে চিহ্নিত হয়েছিলেন।
প্রারম্ভিক জীবন এবং পরিবার
লিসার ফ্লোরেন্সীয় পরিবার বেশ পুরানো ও অভিজাত ছিল। কিন্তু সময়ের সাথে সাথে তারা তাদের প্রভাব হারায়। সেসময় তারা অভিজাত হলেও খুব বেশি ধনী ছিল না। ফ্লোরেন্স ছিল তৎকালীন ইউরোপের বৃহত্তম শহরগুলোরর মধ্যে একটি। এই পরিবার সেখানে খামারের আয়ের উপর নির্ভর করে বসবাস করত। ফ্লোরেন্স তখন অর্থনৈতিকভাবে বেশ সফল হলেও, ফ্লোরেন্সের বাসিন্দাদের মধ্যে সেসময় সম্পদের বৈষম্য ছিল যথেষ্ট বেশি।
লিসার বাবা আন্তনমারিয়া দি নলদো গেরার্দিনি এমন একটি পরিবার থেকে এসেছেন, যারা পূর্বে পোজ্জোর সান দোনাতোর কাছে থাকা ভূ-সম্পত্তিতে বসবাস করলেও পরবর্তীতে শহরে চলে এসেছিল।
আন্তনমারিয়ার দুই স্ত্রী সন্তান প্রসবের সময় মারা যান। তাদের মধ্যে লিসা দি জোভান্নি ফিলিপ্পো দে'কার্দুচ্চিকে ১৪৬৫ সালে এবং কাতেরিনা দি মারিওততো রুসেল্লাইকে তিনি ১৪৭৩ সালে বিয়ে করেছিলেন। অন্যদিকে লিসার মা ছিলেন পিরা স্পিনেল্লির কন্যা এবং আন্তনমারিয়া গেরার্দিনির তৃতীয় স্ত্রী লুক্রেজিয়া দেল কাচ্চা। ১৪৭৬ সালে তাদের বিয়ে হয়। লিসার বাবা আন্তনমারিয়া একসময় কিয়ান্তিতে কয়েকটি খামারের মালিক ছিলেন। পাশাপাশি তিনি আরও কয়েকটি খামার ভাড়া নিয়েছিলেন। মোট ছয়টি খামারে তিনি গম, মদ ও জলপাই তেল উৎপাদন এবং গবাদি পশু লালনপালন করতেন।
লিসা ১৪৭৯ সালের ১৫ জুনে ফ্লোরেন্সের ভিয়া মাজ্জোতে জন্মগ্রহণ করেন। যদিও বহু বছর ধরে মনে করা হতো, তিনি গ্রেভের বাইরে ভিল্লা ভিনিয়ামাজ্জোতে তার জন্ম হয়েছিল। ভিল্লা ভিনিয়ামাজ্জো ছিল তার পরিবারের বেশকয়েকটি গ্রামীণ ভূ-সম্পত্তির মধ্যে একটি। তার দাদীর নামানুসারে তার নাম লিসা রাখা হয়েছিল। পিতামাতার সাত সন্তানের মধ্যে লিসা ছিল সবার বড়। তার তিন বোনের একজনের নাম ছিল জিনেভরা এবং তিন ভাই জোভান গুয়ালবের্তো, ফ্রান্সেসকো ও নলদো।
তার পরিবারের সকলেই ফ্লোরেন্সে বসবাস করত। প্রথমদিকে তারা মূলত সান্তা ত্রিনিতার কাছে নিজস্ব বাড়িতে বসবাস করলেও পরবর্তীতে সম্ভবত বাড়িটি কোনোভাবে ক্ষতিগ্রস্ত হওয়ার হওয়ার পর তা মেরামত করতে না পারায় সান্তো স্পিরিতোর কাছে ভাড়া করা বাড়িতে থাকতে শুরু করে। তারপর লিসার পরিবার প্রথমে বর্তমানের ভায়া দে পেপি এবং পরে সান্তা ক্রোচের কাছে বসবাস শুরু করে। লিওনার্দো দা ভিঞ্চির পিতা সের পিয়েরো দা ভিঞ্চির তাদের কাছাকাছিই থাকতেন। শহর থেকে প্রায় দক্ষিণে পোজ্জো গ্রামের সান্তা দোনাতোতে লিসার পরিবারের একটি বাড়ি ছিল। লিসার দাদা নলদো কিয়ান্তিতে সান্তা মারিয়া নুওভা হাসপাতালে একটি খামার উইল করেছিলেন। গেরার্দিনি হাসপাতালের অন্য একটি খামারের ইজারা পান এবং তাতে তিনি গম কাটার তত্ত্বাবধান করতেন। সেখানে তার পরিবার কা'দি পেসা নামক বাড়িতে গ্রীষ্মকাল কাটাত।
বিয়ে এবং পরবর্তী জীবন
১৪৯৫ সালের ৫ ই মার্চে ১৫ বছর বয়সী লিসা নিম্ন-মধ্যবিত্ত কাপড় ও রেশম ব্যবসায়ী ফ্রান্সেসকো দেল জোকোন্দোর তৃতীয় স্ত্রী হিসেবে বিবাহবন্ধনে আবদ্ধ হিন। লিসার বিয়ের যৌতুক ছিল ১৭০ ফ্লোরিন (তৎকালীন ফ্লোরেন্স প্রজাতন্ত্রের মুদ্রা) ও তার পারিবারিক বাড়ির নিকটের সান সিলভেস্ত্রো খামার। খামারটি পোজ্জোর কাস্তেল্লিনা ও সান দোনাতোর মধ্যে অবস্থিত ছিল। এর নিকটবর্তী দুটি খামার পরে মাইকেলেঞ্জেলোর মালিকানাধীন হয়। তৎকালীন প্রেক্ষাপটে যৌতুকের এই পরিমাণ থেকে ধারণা করা হয়, গেরার্দিনি পরিবার সেসময়ে ধনী ছিল না এবং লিসা ও তার স্বামী একে অপরকে ভালবাসতেন। এই দম্পতি মধ্যবিত্ত-জীবনযাপন করেছিলেন। লিসার বিয়ে সম্ভবত তার সামাজিক মর্যাদা বাড়িয়ে তুলেছিল, কারণ তার স্বামীর পরিবার তার পরিবারের চেয়ে ধনী ছিল বলে ধারণা করা হয়। অন্যদিকে এই বিয়ের মাধ্যমে ফ্রান্সেসকোও লাভবান হয়েছে বলে মনে করা হয়। কারণ, গেরার্দিনি একটি পুরানো ও অভিজাত পরিবার। ১৫০৩ সালের ৫ মার্চের আগ পর্যন্ত তারা অন্যের সাথে ভাগাভাগি করা বাড়িতে বসবাস করত। এরপর ফ্রান্সেসকো ভায়া ডেলা স্তুফায় তার পরিবারের পুরানো বাড়ির পাশে একটি বাড়ি কিনতে সক্ষম হয়। লিওনার্দো দা ভিঞ্চি সেবছরই লিসার প্রতিকৃতি আঁকা শুরু করেছিলেন বলে ধারণা করা হয়।
লিসা-ফ্রান্সেস্কো দম্পতির পাঁচজন সন্তান ছিল। তারা হলো: পিয়েরো, পিয়েরা, কামিল্লা, মারিয়েত্তা ও আন্দ্রেয়া। তারা সবাই ১৪৯৬ থেকে ১৫০২ সালের মধ্যে জন্মগ্রহণ করে। ১৪৯৯ সালে লিসার আরেকটি একটি শিশু-কন্যা মারা যায়। এছাড়াও লিসা ফ্রান্সেস্কো ও তার প্রথম স্ত্রী কামিল্লা দি মারিওত্তো রুসেল্লাইয়ের ছেলে বার্তোলোমিওকেও বড় করেছিলেন। বার্তোলোমির জন্মের কিছুক্ষণ পরেই কামিল্লা মারা গিয়েছিলেন। কামিল্লা দি মারিওত্তো রুসেল্লাই ছিলেন লিসার বাবার দ্বিতীয় স্ত্রী কাতেরিনা দি মারিওত্তো রুসেল্লাইয়ের আপন বোন। এই কামিল্লার নামানুসারেই লিসা ও ফ্রান্সেস্কো তাদের একটি মেয়ের নাম কামিল্লা রেখেছিলেন।
লিসার দুই মেয়ে কামিল্লা ও মারিয়েত্তা ক্যাথলিক সন্ন্যাসিনী হয়েছিলেন। সুওর বেয়াত্রিচে নাম গ্রহণ করে কামিল্লা সান ডোমেনিকো দি কাফাজ্জোর কনভেন্টে প্রবেশ করেছিলেন। সেখানে তাকে আন্তোনমারিয়ার বোন সুওর আলিবিয়েরা, লিসার বোন সুওর কামিল্লা এবং সুওর আলেসান্দ্রার তত্ত্বাবধানে নিযুক্ত করা হয়। কনভেন্টে সুওর কামিল্লা চারজন পুরুষের সাথে সম্পর্ক তৈরি, তাদের সাথে দেখা করা এবং চার্চের দৃষ্টিকোণে কেলেঙ্কারীতে জড়িয়ে পড়ার কারণে তাকে কনভেন্ট থেকে খালাস দেওয়া হয়েছিল। কামিল্লা তথা বেয়াত্রিচে ১৮ বছর বয়সে মারা যান। তাকে বাসিলিকা দি সান্তা মারিয়া নভেল্লাতে সমাহিত করা হয়। লিসা ফ্লোরেন্সে উচ্চ-সম্মানে অধিষ্ঠিত একটি কনভেন্ট সান্ত'ওরসোলার সাথে সম্পর্ক গড়ে তোলেন। ১৫২১ সালে সেখানে তিনি মারিয়েত্তাকে রাখতে করতে সক্ষম হন। মারিয়েত্তা সেখানে সুওর লুদোভিকা নাম গ্রহণ করে কিছু দায়িত্বপূর্ণ পদাধিকারী হিসেবে কনভেন্টের সম্মানিত সদস্য হয়েছিলেন।
লিসার স্বামী ফ্রান্সেসকো একসময় ফ্লোরেন্সে একজন কর্মকর্তা ছিলেন। তিনি ১৪৯৯ সালে দোদিসি বুওনোমিনি এবং ১৫১২ সালে সিনোরিয়া নির্বাচিত হন। পরবর্তিতে ১৫২৪ সালে তিনি প্রিওরি হিসাবে নিশ্চিত হন। মেদিচি পরিবারের রাজনৈতিক বা ব্যবসায়িক স্বার্থের সাথে তার সম্পর্ক থাকতে পারে। ১৫১২ সালে ফ্লোরেন্স সরকার নির্বাসন থেকে মেদিচিদের প্রত্যাবর্তনের আশঙ্কা করার সময়ে ফ্রান্সেস্কোকে বন্দি করার পাশাপাশি ১,০০০ ফ্লোরিন জরিমানা করা হয়েছিল। মেদিচিরা ফিরে এলে সেপ্টেম্বরে তাকে মুক্তি দেওয়া হয়।
১৫৩৭ সালের জুন মাসে ফ্রান্সেসকো অনেক বন্দোবস্তের মধ্যে তার উইলে লিসার কাছ থেকে নেওয়া যৌতুক তাকে ফিরিয়ে দেয়। এছাড়াও উইলে তাকে ভবিষ্যতের জন্য ব্যক্তিগত পোশাক ও গহনা সরবরাহ করার অঙ্গিকার করা হয়। উইলে তাদের মেয়ে লুদোভিকার কাছে লিসার দেখভালের দ্বায়িত্ব অর্পণ করা হয়। তবে কোনও কারণে সে অক্ষম হলে এই দ্বায়িত্ব তার পুত্র বার্তোলোমিও উপর বর্তানো হয়। ফ্রান্সেসকো লিখেছিলেন, "প্রিয়তমা স্ত্রী মোনা লিসার প্রতি উইলকারীর স্নেহ ও ভালবাসার প্রেক্ষিতে; লিসা সর্বদা একটি মহৎ আত্মা এবং একজন বিশ্বস্ত স্ত্রী হিসাবে কাজ করেছেন বিবেচনা করে; আশা করি, তার যা যা প্রয়োজন তার সবই সে পাবে..."।
মোনা লিসা
থাম্ব| সম্পূর্ণ [[মোনা লিসা চিত্রকর্ম (ইংরেজি: Mona Lisa, La Gioconda, লা জোকোন্দা; La Joconde)। লিওনার্দো দা ভিঞ্চির আঁকা ছবিটি এখন লুভ্‌র জাদুঘরে রয়েছে।]]
তাদের আর্থিক অবস্থার কারণে ফ্লোরেন্সের অন্যান্য অধিবাসীদের মতোই ফ্রান্সেসকোর পরিবারের সদস্যরা শিল্প-প্রেমী এবং শিল্পের পৃষ্ঠপোষক ছিলেন। তার ছেলে বার্তোলোমিও আন্তোনিও দি দন্নিনো মাৎসিয়েরিকে ফ্লোরেন্সের সান্তিসিমা আনুনসিয়াতার ব্যাসিলিকায় থাকা পারিবারিক সমাধিস্থলে একটি ফ্রেস্কো আঁকতে বলেছিলেন। আন্দ্রেয়া দেল সার্তো তার পরিবারের অন্য একজন সদস্যের জন্য একটি ম্যাডোনা এঁকেছিলেন। ফ্রান্সিসকো লিওনার্দোকে তার স্ত্রীর প্রতিকৃতির জন্য এবং আরেক শিল্পী ডোমেনিকো পুলিগোকে আসিসির সন্ত ফ্রান্সিসের একটি চিত্রকর্ম আঁকার জন্য ফরমাশ দিয়েছিলেন। তিনি আন্দ্রেয়ার জন্ম এবং পরিবারের বাড়ি কেনা, উভয় উদ্‌যাপনের উপলক্ষ্যে লিসার প্রতিকৃতিটি আঁকানোর ফরমায়েশ করেছিলেন বলে মনে করা হয়।
মোনা লিসা চিত্রকর্মটি ১৫ শতক ও ১৬ শতকের প্রথম দিকের একজন গুণী নারীর চরিত্রের প্রয়োজনীয়তা পূরণ করেছিল। লিসাকে তার অঙ্গভঙ্গির মাধ্যমে একজন বিশ্বস্ত স্ত্রী হিসাবে চিত্রিত করা হয়েছে। কারণ, ছবিটিতে তার তার ডান হাতটি বাম হাতের উপরে রাখা অবস্থায় আঁকা হয়েছে। লিওনার্দো লিসাকে সম্ভবত তার বাস্তব অবস্থার চেয়ে বেশি সচ্ছল দেখিয়ে ফ্যাশনেবল ও সফল হিসাবে উপস্থাপন করেছিলেন। তার গাঢ় রঙের পোশাক ও কালো ওড়না ছিল স্প্যানিশ-প্রভাবিত উচ্চ ফ্যাশন। এগুলি তার প্রথম কন্যার জন্য শোকের চিত্র হতে পারে না, যেমনটি কিছু পণ্ডিত ধারণা করেছেন। তার এই প্রতিকৃতি আকর্ষণীয়ভাবে বড়। এর আকার সেই সময়ের ধনী শিল্প পৃষ্ঠপোষকদের দ্বারা অর্জিত কমিশনের সমান। এই বাড়াবাড়িকে ফ্রান্সেস্কো ও লিসার সামাজিক আকাঙ্ক্ষার চিহ্ন হিসেবে ব্যাখ্যা করা হয়।
১৫০৩ সালের বসন্তের সময়, লিওনার্দোর কোনও আয়ের উৎস ছিল না। এই তথ্যটি একটি ব্যক্তিগত প্রতিকৃতি তৈরিতে তার আগ্রহের কারণকে আংশিকভাবে ব্যাখ্যা করতে পারে। কিন্তু সেই বছরের পরে তাকে সম্ভবত মোনা লিসা-র কাজ বিলম্বিত করতে হয়েছিল। কারণ, তখন তিনি বাত্তালিয়া দি আঙ্গিয়ারি (আঙ্গিয়ারির যুদ্ধ) নামক চিত্রকর্মটি শুরু করার জন্য অর্থ গ্রহণ করেছিলেন। সেটি ছিল আরও মূল্যবান কমিশন। তিনি ১৫০৫ সালের ফেব্রুয়ারির মধ্যেই চিত্রকর্মটি সম্পন্ন করার জন্য ফরমায়েশদাতার সাথে চুক্তিবদ্ধ হয়েছিলেন। ১৫০৬ সালে লিওনার্দো লিসার প্রতিকৃতিটিকে অসমাপ্ত বলে মনে করেছিলেন। তাই সেসময় তাকে এই কাজের জন্য অর্থ প্রদান করা হয়নি এবং তিনিও ফরমায়েশদাতার কাছে চিত্রকর্মটি পৌঁছে দেননি। ধারণা করা হয়, অনেক বছর পর ফ্রান্সে তিনি ১৫১৬ সালের মধ্যে মোনা লিসা-র কাজ সম্পন্ন করতে পারেন।
চিত্রকর্মটির নাম ১৫৫০ সালে নির্ধারণ করা হয়। ফ্রান্সেস্কোর পরিবারের অন্তত কয়েকজনের পরিচিত একজন জর্জো ভাসারি লিখেছেন, "লিওনার্দো ফ্রান্সিসকো দেল জোকোন্দোর জন্য তার স্ত্রী মোনা লিসার প্রতিকৃতি আঁকার কাজ হাতে নিয়েছিলেন" (Prese Lionardo a fare per Francesco del Giocondo il ritratto di mona Lisa sua moglie.) প্রতিকৃতিটির ইতালীয় নাম লা জোকোন্দা তার বৈবাহিক নামের মেয়েলি রূপ। ফরাসি ভাষায় এটি লা জোকোন্দের বৈকল্পিক দ্বারা পরিচিত। এটি লিসার বিবাহিত নাম থেকে আসলেও এর একটি অতিরিক্ত তাৎপর্য রয়েছে। নামটি লাতিন ও ইতালীয় jocund (অর্থ: খুশি, আনন্দিত বা সুখি কেউ) শব্দ থেকে উদ্ভূত হয়েছে।
কমপক্ষে চারটি ভিন্ন চিত্রকর্ম ও দশজন ভিন্ন ব্যক্তির কাছে লিসার পরিচয় যুক্ত করার বিষয়টি অনুমান করা হয়। ২০ শতকের শেষের দিকে চিত্রকর্মটি একটি বিশ্বব্যাপী আইকনে পরিণত হয়। সেসময় ৩০০ টিরও বেশি অন্যান্য চিত্রকর্ম ও ২,০০০ টির বেশি বিজ্ঞাপনচিত্রে এটি ব্যবহৃত হয়েছিল। প্রতি সপ্তাহে গড়ে একটি করে মোনা লিসা সংবলিত নতুন বিজ্ঞাপন প্রদর্শিত হতো। alt=Vespucci's notation on an old manuscript|ডান|থাম্ব| [[আগোস্তিনো ভেসপুচ্চি|আগোস্তিনো ভেসপুচ্চির মার্জিন নোট]]
২০০৫ সালে হাইডেলবার্গ বিশ্ববিদ্যালয়ের পাঠাগারের একজন বিশেষজ্ঞ পাঠাগারের সংগ্রহে থাকা একটি মার্জিন নোট খুঁজে পান। এটি নিশ্চিতভাবে মোনা লিসার মডেল লিসা হওয়ার ঐতিহ্যগত দৃষ্টিভঙ্গি প্রতিষ্ঠা করে। ১৫০৩ সালে আগোস্তিনো ভেসপুচ্চি রচিত এই নোটে বলা হয়েছে, লিওনার্দো লিসা দেল জোকোন্দোর একটি প্রতিকৃতিতে কাজ করছিলেন। ষোড়শ শতাব্দীতে মোনা লিসা চিত্রকর্মটিকে ফ্রান্সের রাজা প্রথম ফ্রান্সিস অধিগ্রহণ করার পর থেকে এটি ফ্রান্সের নিয়ন্ত্রণে রয়েছে। ফরাসি বিপ্লবের পর থেকে এটি ফ্রান্স প্রজাতন্ত্রের সম্পত্তি। বর্তমানে এটি একটি ফরাসি জাতীয় সংগ্রহের অংশ। প্রতি বছর প্রায় ৬০ লাখ মানুষ প্যারিসের ল্যুভর জাদুঘরে এই চিত্রকর্মটি দেখতে যায়।
অঘোষ মূর্ধন্য উষ্মধ্বনি
অঘোষ মূর্ধন্য ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʂ]
বর্তমান বাংলা লিপিতে নেই, তবু প্রাচীন বাংলায় ষ্‌‌‌‌‌
বাংলা ভাষায়
বাংলা বর্ণমালায় যদিও "ষ" অক্ষরটি "মূর্ধন্য ষ" নামে পরিচিত, বর্তমান বাংলা ভাষায় এই বর্ণের মূল উচ্চারণ হল তালব্য বা তালব্যদন্তমূলীয়। এভাবে "ষ" অক্ষর ও "শ" বর্ণের উচ্চারণে কোনও পার্থক্য নেই, যেমন "ষাট", "ঋষি", "চাষ", ইত্যাদি।
অন্যান্য ভাষায়
অঘোষ মূর্ধন্য ঊষ্মধ্বনিটি অনেকগুলো ভাষায় ব্যবহৃত। কিছু কিছু ভাষায় তার উচ্চারণস্থান মূর্ধন্যও এবং পশ্চাদ্‌দন্তমূলীয়ও হতে পারে, যেমন ম্যান্ডারিন চীনা, পোলীয়, রুশ ভাষা ইত্যাদি। কিছু কিছু ভাষায় "র" [r] আর "স" [s] একসাথে লাগিয়ে থাকলে এই ধ্বনিটি উচ্চারিত হয়, যেমন সুয়েডীয় ভাষার Helsingfors হেল্‌সিংফষ্‌ (হেলসিঙ্কির সুয়েডীয় নাম)।
দুবাই মিডিয়া সিটি
সংযুক্ত আরব আমিরাত এর দুবাই মিডিয়া সিটি (ডিএমসি), দুবাই হোল্ডিংয়ের অংশ এবং এটি দুবাইয়ের মধ্যে কর-মুক্ত অঞ্চল।
ইতিহাস এবং প্রোফাইল
দুবাই মিডিয়া সিটি ২০০০ সালে প্রতিষ্ঠিত হয়।. এটি সংযুক্ত আরব আমিরাতের মিডিয়া পল্লবকে উন্নীত করার জন্য দুবাইয়ের সরকার কর্তৃক নির্মিত হয়েছিল এবং সংবাদ সংস্থা, প্রকাশনা, অনলাইন মিডিয়া, বিজ্ঞাপন, উৎপাদন এবং সম্প্রচারের সুবিধা সহ মিডিয়া সংস্থাগুলির একটি আঞ্চলিক কেন্দ্র হয়ে উঠেছে। অবকাঠামো (যেমন ফাইবার অপটিকের মতো) জন্য ভিত্তিগুলি সংস্থাগুলিকে সহজেই স্থাপন করার জন্য ইতিমধ্যেই ছিল এবং এর ভিসা এবং কার্যকরী পদ্ধতিগুলি ডি.এম.সি.
সেন্সরশিপ
১৬ নভেম্বর, ২০০৭ তারিখে, পাকিস্তান সরকারের সামরিক শাসনের দাবিতে পাকিস্তানের স্বাধীন ও প্রাইভেট চ্যানেল জাইও নিউজ টিভি এবং আরিজ ওয়ার্ল্ড ওয়ার্ল্ডকে বন্ধ করার জন্য দুবাই সরকার টিমকে (এসইডি এবং এএসআই স্ট্রিমকে নিষ্ক্রিয় করে ডু সামাকাম কর্তৃক বাস্তবায়িত) আদেশ দেয় জেনারেল ও প্রেসিডেন্ট পারভেজ মোশাররফ পরে দুবাইয়ের নীতিনির্ধারকরা এই চ্যানেলগুলিকে তাদের বিনোদন কর্মসূচির আওতায় আনতে অনুমতি দেয়, তবে সংবাদ, সাম্প্রতিক বিষয় এবং রাজনৈতিক বিশ্লেষণ সম্প্রচার করা নিষিদ্ধ করা হয়। পরে, তবে, শর্তগুলি সরানো হয় কিন্তু জেও টিভি এবং এআরওয়াই ওয়ানওয়াল্ড এর কাভারেজে একটি উল্লেখযোগ্য পার্থক্য দেখা যায়।
পায়রা আলোকচিত্র
থাম্ব|জার্মান ক্যামেরা যুক্ত পায়রা, সম্ভবত প্রথম বিশ্বযুদ্ধ চলাকালে তুলা ছবি পায়রা আলোকচিত্র একপ্রকার আকাশ হতে চিত্রগ্রহণ পদ্ধতি যা জুলিয়াস নুব্রোনার নামক এক জার্মান ঔষধবিক্রেতা ১৯০৭ সালে আবিষ্কার করেন। তিনি পায়রার সাহায্যে ঔষধ বিপণন করতেন। একটি হোমার পায়রার সাথে একটি এলুমিনিয়াম ফলক সংযুক্ত করা হয় এবং এর সাথে একটি স্বল্প ওজনের সময়-নির্দিষ্ট ক্যামেরা যুক্ত করা যেতো। নুব্রোনারের জার্মান পেটেন্ট আবেদন প্রাথমিকভাবে নামঞ্জুর করা হয়, কিন্তু পরবর্তীতে তিনি তার পায়রা দ্বারা সঠিক ছবি প্রস্তুত করতে সক্ষম হলে তার আবেদন মঞ্জুর করা হয়। তিনি তার পদ্ধতি ১৯০৯ সালের ড্রেসডেন আন্তর্জাতিক আলোকচিত্র প্রদর্শনীতে প্রদর্শন করেন, এবং ফ্র্যাংফুর্ট আন্তর্জাতিক উড্ডয়ন প্রদর্শনীত ও ১৯১০ ও ১৯১১ সালের প্যারিস বিমান মহড়ায় তার ধারনকৃত কিছু ছবি পোস্টকার্ড হিসেবে বিক্রি করেন।
প্রাথমিকভাবে, পায়রা আলোকচিত্রের সামরিক উপযোগীতা আকর্ষণ সৃষ্টি করে। প্রথম বিশ্বযুদ্ধের সময়কালে যুদ্ধক্ষেত্রে পরীক্ষানিরীক্ষা ইতিবাচক ইঙ্গিত দেয়। এই সময়ে মাঠপর্যায়ে অস্থায়ী পায়রার খোপের প্রযুক্তি অতিশয় ফলপ্রসূ প্রামানিত হয়। তবে যুদ্ধকালীন সময়ে আকাশযান প্রযুক্তির দ্রুত উন্নয়ন পায়রা আলোকচিত্রের প্রতি আগ্রহ কমায় এবং নুব্রোনার তার পরীক্ষানিরীক্ষা পরিত্যাগ করেন। পায়রা আলোকচিত্র পুনরায় ১৯৩০ সালে এক সুইস ঘড়িপ্রস্তুতকারকের মাধ্যমে সাময়িকভাবে আগ্রহের কেন্দ্রবিন্দুতে আসে, এবং একাধিক প্রতিবেদন অনুসারে জার্মান এবং ফ্রেঞ্চ সামরিক বাহিনিও এ নিয়ে আগ্রহ দেখায়। যদিও ২য় বিশ্বযুদ্ধে পায়রার মোতায়েন ব্যাপক হারে লক্ষ্য করা যায়, এটা স্পষ্ট নয় এসব পায়রার ঠিক কতটুকু অংশ আকাশ হতে চিত্রগ্রহণে নিয়োজিত ছিলো। মার্কিন যুক্তরাস্ট্রের সেন্ট্রাল ইন্টেলিজেন্স এজেন্সি (সিআইএ) পরবর্তীতে পায়রার সাহায্যে গোয়েন্দা নজরদারীর জন্য ব্যাটারি-চালিত ক্যামেরা প্রস্তুত করে; যার ব্যাবহারের বিস্তারিত তথ্য এখনো গোপনীয়।
পায়রা আলোকচিত্র পদ্ধতির গুরুতর সমস্যাগুলো হলো সময় নিয়ন্ত্রণযোগ্য যথেস্ট ছোট এবং হালকা ওজনের ক্যামেরা তৈরি করা, এবং পায়রাগুলোকে প্রয়োজনীয় ওজন বহনের প্রশিক্ষন দেয়া। একই সাথে পায়রাদের অবস্থানের উপর সীমিত নিয়ন্ত্রণ, দিকনির্দেশনা এবং চিত্রগ্রহণের সময় চলার গতি ইত্যাদি বাধা সৃষ্টি করে। ২০০৪ সালে ব্রিটিশ ব্রডকাস্টিং কর্পোরেশন (বিবিসি) লাইভ চিত্রগ্রহণের জন্য বাজ এবং চিলের সাথে খুদে ক্যামেরা জুড়ে দেয়। বর্তমানে কিছু গবেষক, আগ্রহী ব্যক্তি এবং শিল্পীরা একইভাবে বিভিন্ন প্রজাতির প্রাণীর সাথে ক্রিটারক্যাম ব্যবহার করে।
আবির্ভাব
থাম্ব|169x169পিক্সেল|চার বছর বয়সী হোমার পায়রা যেটি ভুমি হতে একটি বেলুনে ১৫ বার আসা যাওয়া করে প্রথম আকাশ হতে আলোকচিত্রগুলো ফ্রেঞ্চ চিত্রশিল্পী নাদার ১৮৫৮ সালে গ্রহণ করেন, এবং ১৮৬০ সালে আমেরিকান চিত্রগ্রাহক জেমস ওয়ালেস ব্ল্যাক বর্তমানে সংরক্ষিত সবচেয়ে পুরাতন আকাশচিত্রগুলি একটি বেলুন হতে ধারণ করেন। চিত্রগ্রহণ পদ্ধতির উন্নয়নের সাথে সাথে ১৯শ শতাব্দীর শেষ নাগাদ কিছু বৈপ্লবিক চিত্রশিল্পী স্বয়ংক্রিয় আকাশযানে ক্যামেরা স্থাপন শুরু করেন। ১৮৮০ সালে ফ্রেঞ্চ চিত্রগ্রাহক আর্থার বাটুট ঘুড়ির সাহায্যে চিত্রগ্রহণের গবেষণা চালান। অনেকেই তার পদ্ধতি অনুসরন করেন, এবং উইলিয়াম এবনার ১৮৯৬ সালে এই পদ্ধতিতে বোস্টন শহরের কিছু উচ্চ মানসম্পন্ন ছবি তুলেন যা অনেক সুনাম কুড়ায়। আমেদি ডেনিস ১৮৮৮ সালে একটি ক্যামেরার সাথে রকেট এবং প্যারাসুট যুক্ত করেন, এবং আলফ্রেড নোবেলও ১৮৯৭ সালে রকেট চিত্রগ্রহণ পদ্ধতি ব্যবহার করেন।
শের বাহাদুর দেউবা
শের বহাদুর দেউবা (शेर बहादुर देउवा (জন্ম: ১৫ জুন ১৯৪৬) একজন নেপালি রাজনীতিবিদ এবং দেশেটির বর্তমান প্রধানমন্ত্রী৷ যিনি ১৯৯৫ সাল থেকে ১৯৯৫, ২০০১ থেকে ২০০২, ২০০৩ সাল থেকে ২০০৫ পর্যন্ত এবং ২০১৭ থেকে ২০১৮ পর্যন্ত নেপালের প্রধানমন্ত্রী হিসাবে দায়িত্ব পালন করেছেন। তিনি বর্তমানে নেপালি কংগ্রেসের সভাপতি এবং ২০১৬ সালে পার্টির ১৩ তম সম্মেলনে ৬০% এর বেশি ভোট নিয়ে এই পদে নির্বাচিত হয়ছেন। তিনি দুবার নেপাল কংগ্রেসের সংসদীয় দলের নেতা নির্বাচিত হয়েছিলেন, এভাবে তিনি দুবার নেপালের প্রধানমন্ত্রী নির্বাচিত হতে সক্ষম হন।
পায়রা আলোকচিত্র
আবির্ভাব
হোমার পায়রা ১৯শ এবং ২০শ শতাব্দীর শুরুতে বেসামরিক পায়রা ডাক ব্যবস্থা এবং যুদ্ধক্ষেত্রে বহুল ভাবে ব্যবহৃত হতো। ১৮৭০ সালে সংঘটিত ফ্র্যাংকো-প্রুশিয়ান যুদ্ধে বিখ্যাত "প্যারিস পায়রা ডাক" দখলকৃত রাজধানীতে প্রতি পায়রা উড্ডয়নে ৫০০০০ মাইক্রোফিল্ম টেলিগ্রাম বহন করতো। এভাবে সাকুল্যে ১৫০০০০ পৃথক ব্যক্তিগত টেলিগ্রাম এবং রাস্ট্রীয় তথ্য পরিবহন হয়। ১৮৮৯ খ্রীষ্টাব্দে জার নিয়ন্ত্রিত রাশিয়ার কারিগরি সমিতি কর্তৃক সেন্ট পিটার্সবার্গে সংঘটিত একটি গবেষণায় রুশ বেলুন কোরের প্রধান বেলুন হতে কিছু আলোকচিত্র ধারণ করেন এবং তা ডেভেলপ করে ছবির নেগেটিভগুলো পায়রার সাহায্যে ভুমিতে প্রেরন করেন।
শের বাহাদুর দেউবা
২০০১ সালের জুলাই মাসে গিরিজা প্রসাদ কৈরালা পদত্যাগ করলে তিনি দ্বিতীয়বার প্রধানমন্ত্রী নির্বাচিত হন। নতুন নির্বাচনের জন্য দেউবা ২০০২ সালের মে মাসে প্রতিনিধি পরিষদ ভেঙে দেন, কিন্তু চলমান গৃহযুদ্ধের কারণে তিনি নির্বাচন দিতে পারছিলেন না। এর ফলে নেপালি কংগ্রেস দুইভাগে বিভক্ত হয়ে যায়, যার একভাগ তথা নেপালি কংগ্রেস (গণতান্ত্রিক) দলের নেতৃত্বে ছিলেন দেউবা। সংসদীয় নির্বাচন না দেয়ার জন্য ২০০২ সালের অক্টোবরে রাজা জ্ঞানেন্দ্র দেউবাকে অপসারণ করেন। পরে আবার দুই সরকারের পর, জ্ঞানেন্দ্র ২০০৪ সালে দেউবাকে প্রধানমন্ত্রীর পদে বসান। তবে তিন বছরের জন্য সরকার ভেঙে দিয়ে সরাসরি ক্ষমতা দখল করার কারণে ১ ফেব্রুয়ারি ২০০৫ সালে রাজা জ্ঞানেন্দ্র তাঁকে আবার এই পদ থেকে সরিয়ে দেন।
পায়রা আলোকচিত্র
জুলিয়াস নুব্রেনার
থাম্ব|214x214পিক্সেল|জুলিয়াস নুব্রেনার (১৯১৪) ১৯০৩ সালে জার্মানির ফ্র্যাঙ্কফুর্টের নিকটবর্তী ক্রোনবার্গ শহরের জুলিয়াস নুব্রেনার নামক এক ঔষধবিক্রেতা তার পিতার অর্ধশতাব্দী পুর্বে শুরু করা কার্যক্রমে অংশ নেন এবং নিকটবর্তী ফালকেনস্টেইন শহরের এক স্যানেটোরিয়াম হতে পায়রা ডাকের মাধ্যমে প্রেসক্রিপশন পরিবহন করেন। পায়রা ডাকব্যবস্থাটি ৩ বছর পরে স্যানেটোরিয়াম বন্ধ হয়ে গেলে একই সাথে বন্ধ হয়ে যায়। তিনি পায়রার সাহায্যে ৭৫ গ্রাম (২.৬ আউন্স) পর্যন্ত ঔষধ পরিবহন করতেন, এবং দ্রুত পরিবহনের সুবিধার জন্য ফ্র্যাঙ্কফুর্টে অবস্থিত তার পাইকারী বিক্রেতার কাছেও তিনি কিছু পায়রা রাখতেন। একপর্যায়ে যখন তার একটি পায়রা কুয়াশায় দিক হারায় এবং রহস্যজনকভাবে ৪ সপ্তাহ পর সুস্থ অবস্থায় ভরপেট খেয়ে ফিরে আসে,  তখন খেলাচ্ছলে পায়রার পথ চিহ্নিত করার জন্য ক্যামেরা ব্যবহারের কথা নুব্রেনারের মাথায় আসে। এই ভাবনা তাকে তার পরিবহন পায়রা এবং অপেশাদার চিত্রগ্রহণ দুইটি শখ একত্রিত করে "দ্বৈত খেলা" গঠনের অনুপ্রেরণা দেয়। (নুব্রেনার পরে জানতে পারেন যে তার নিখোজ পায়রাটি ওয়েজবাডেন শহরের এক রেস্তোরার বাবুর্চির হেফাযতে ছিলো)
শের বাহাদুর দেউবা
শের বাহাদুর দেউবা চারবার নেপালের প্রধানমন্ত্রী হয়েছেন৷ তিনি ডডেলধুরা জেলার নির্বাচন এলাকা নং ১ এবং কঞ্চনপুর জেলার নির্বাচন এলাকা নং ৪-এর প্রতিনিধি হয়ে গণপরিষদে প্রতিনিধিত্ব করেন। তিনি মাওবাদী সমস্যা সমাধানের জন্য গঠিত একটি উচ্চ-স্তরের কমিটির চেয়ারম্যান ছিলেন। গণতান্ত্রিক ছাত্র আন্দোলন থেকে রাজনীতিতে জড়িয়ে পড়া দেউবা নেপালি ইউনিয়নের প্রথম সভাপতি ছিলেন এবং তিনি পশ্চিমে নেপালি কংগ্রেসের সবচেয়ে প্রভাবশালী ব্যক্তিত্ব হিসাবে বিবেচিত হন। রাজনৈতিক লড়াইয়ের সময় তিনি নয় বছর কারাগারে কাটিয়েছেন।
কিংসটাউন
কিংসটাউন হল সেন্ট ভিনসেন্ট ও গ্রেনাডাইনের রাজধানী, প্রধান বন্দর এবং প্রধান বাণিজ্যিক কেন্দ্র। ১৬,৫০০ (২০১০) জনসংখ্যার কিংসটাউন হল দেশটির সর্বাধিক জনবহুল জনবসতি। এটি দ্বীপের কৃষি শিল্পের কেন্দ্র এবং পর্যটকদের প্রবেশ বন্দর। শহরটি সেন্ট ভিনসেন্টের দক্ষিণ-পশ্চিম কোণে সেন্ট জর্জের পাশে অবস্থিত।
ইতিহাস
বাম|থাম্ব| কিংস্টাউনের লোকজন, ১৯০২ সাল আধুনিক রাজধানী কিংস্টাউন ১৭২২ সালের কিছু পরে ফরাসি বসতি স্থাপনকারীদের দ্বারা প্রতিষ্ঠিত হয়েছিল, যদিও সেন্ট ভিনসেন্টের স্বাধীনতার আগে ১৯৬ বছর ব্রিটিশ শাসনে ছিল।
পায়রা আলোকচিত্র
জুলিয়াস নুব্রেনার
একটি টিকা হাতঘড়ি ক্যামেরা রেলগাড়ি এবং স্লেডে পরীক্ষা করার পর নুব্রেনার পায়রার বক্ষে স্থাপনযোগ্য ছোট আকৃতির ক্যামেরা উদ্ভাবনে নিয়োজিত হন। ৩০ হতে ৭৫ গ্রাম পর্যন্ত ওজনের কাঠের তৈরি ক্যামেরা প্রতিকৃতি দ্বারা পায়রাদের ভারবহনের প্রশিক্ষন দেয়া হয়। আকশ হতে চিত্রগ্রহণের জন্য নুব্রেনার একটি পায়রাকে ১০০ কিলোমিটার (৬০ মাইল) পরিবহন করতেন, সেখানে একে ক্যামেরা যুক্ত করে ছেড়ে দেয়া হতো। পায়রাটি ভারী ওজন দ্রুত ত্যাগ করতে ৫০ হতে ১০০ মিটার উচ্চতায় (১৬০ হতে ৩৩০ ফিট) সোজা পথে বাড়ি ফিরে যেত। বিশেষায়িত ব্যবস্থার মাধ্যমে ক্যামেরার চিত্রগ্রহণের সময় নিয়ন্ত্রণ করা যেতো। ভারবাহী পায়রার স্থানসংকুলানের জন্য পায়রার খোপ বড় করে বানানো হতো এবং বড় প্রবেশদ্বার করা হতো। কেন্দ্র|থাম্ব|400x400পিক্সেল|উপরে বামেঃ স্কোলোস্তেল ক্রোনবার্গের আকাশ হতে গৃহীত আলোকচিত্র। বামের নিচে ও মাঝেঃ ফ্রাংকফুর্ট। বামেঃ ক্যামেরা যুক্ত পায়রা। থাম্ব|142x142পিক্সেল|উপরেঃ পেটেন্টকৃত দ্বৈত লেন্সযুক্ত ক্যামেরার গঠন। নিচেঃ যান্ত্রিক ব্যবস্থা। ডানের প্রকোষ্ঠে বায়ূপুর্ন করে ক্যামেরা সচলো হতো। বায়ূ ধীরে ধীরে নিঃসরনের ফলে পিস্টন পিছনে সরে এক্সপোজার ঘটাতো থাম্ব|187x187পিক্সেল|বাধনযুক্ত পেটেন্টকৃত ক্যামেরা নুব্রেনার প্রকাশ করেন যে তার ক্যামেরার এক ডজন পৃথক মডেল ছিলো। ১৯০৭ সালে যথার্থ সাফল্যের ফলে তিনি পেটেন্ট আবেদন করেন। প্রাথমিকভাবে জার্মান পেটেন্ট অফিস তার উত্থাপিত "আকাশ হতে ভুপ্রকৃতির চিত্রগ্রহন প্রক্রিয়া এবং পদ্ধতি" অবাস্তব প্রতিয়মান হওয়ার অযুহাতে নামঞ্জুর হয়। পরবর্তীতে ১৯০৮ সালে নুব্রেনার সত্যায়িত ছবি উপস্থাপন করলে তার পেটেন্ট আবেদন মঞ্জুর হয়। (পায়রার ভারবহন ক্ষমতা নিয়ে বিভ্রান্তি থাকার কারণে প্রাথমিকভাবে আবেদন নামঞ্জুর হয়েছিলো) । উক্ত প্রযুক্তি ১৯০৯ সালের ড্রেসডেন আন্তর্জাতিক আলোকচিত্র প্রদর্শনী এবং ১৯০৯ সালের ফ্র্যাংফুর্ট আন্তর্জাতিক উড্ডয়ন প্রদর্শনীতে প্রদর্শিত হয়ে আলোচনার কেন্দ্রবিন্দুতে আসে। ড্রেসডেনের দর্শকরা পায়রাদের আগমন পর্যবেক্ষণ করতে পারতেন এবং পায়রাদের তোলা ছবি পোস্টকার্ড হিসেবে ক্রয় করতে পারতেন। নুব্রেনারের আলোকচিত্র ড্রেসডেন এবং ১৯১০ ও ১৯১১ এর প্যারিস বিমান মহরায় পুরস্কার জিতে।
কিংসটাউন
ইতিহাস
ধারণা করা হয় ১৭৬৫ সালের দিকে প্রতিষ্ঠিত বোটানিক গার্ডেনস হল পশ্চিম গোলার্ধের অন্যতম প্রাচীন বাগান। c. ১৭৯৩ সালে, উইলিয়াম ব্লিগ ব্রেডফ্রুট গাছের বীজ এখানে এনেছিলেন রোপণের জন্য।
পায়রা আলোকচিত্র
জুলিয়াস নুব্রেনার
১৯০৯ সালে প্রকাশিত একটি পুস্তিকায় নুব্রেনার পাচটি ক্যামেরা মডেলের বর্ণনা দেন। ১৯২০ সালে প্রকাশিত একটি পত্রে নুব্রেনার তার সর্বশেষ মডেলের ওজন ৪০ গ্রাম (১.৪ আউন্স) এবং ১২ টি এক্সপোজার নিতে সক্ষম বলে উল্লেখ করে। ২০০৭ সালে একজন গবেষক উল্লেখ করেন যে নুব্রেনারের ক্যামেরার লেন্স, শাটার এখন ফটোগ্রাফিক মিডিয়ায় তথ্য পাওয়া যায়, তবে তিনি ক্যামেরার ফিল্ম এডিওএক্স নামক প্রতিষ্ঠান হতে সংগ্রহ করতেন। এই ক্যামেরার জন্য তিনি ফিল্ম গতি ISO 25/15° – 40/17° এবং শাটার গতি 1/60 s – 1/100 s বলে ধারণা করেন। এই ফিল্মকে কেটে ৩০ মিমি x ৬০ মিমি আকারে এনে অবতল আকারে বাকানো হতো।
নুব্রেনার ১৯২০ সালে অনুধাবন করেন যে তার দশ বছরের পরিশ্রম এবং অর্থলগ্নি শুধুমাত্র তার নাম কিছু বিশ্বকোষে অন্তর্ভুক্ত করেছে। নুব্রেনারের প্যানারমিক ক্যামেরা বার্লিনের "জার্মান প্রযুক্তি যাদুঘর" এবং মিউনিখের "ডয়েচ যাদুঘর" এ প্রদর্শিত রয়েছে।
প্রথম বিশ্বযুদ্ধ
বাম|থাম্ব|231x231পিক্সেল|১৯০৯ সালে প্রদর্শিত নুব্রেনারের ভ্রাম্যমাণ পায়রার খোপ ও ডার্করুম নুব্রেনারে উদ্ভাবনের পেছনে এর সামরিক ব্যবহারের সম্ভাবনা কিছুটা হইলেও উৎসাহ যুগিয়েছে। সেসময়ে আকাশ হতে চিত্রগ্রহণের মাধ্যমে শত্রুপক্ষের তথ্য জোগাড় সম্ভব ছিলো তবে প্রক্রিয়াটি অতি জটিল ছিলো। এতে বেলুন, ঘুড়ি ও রকেট ব্যবহৃত হতো। রাইট ভাতৃদ্বয়ের ১৯০৩ সালের প্রথম উড্ডয়ন নতুন সম্ভাবনার দুয়ার খুলে ও প্রথম বিশ্বযুদ্ধকালেই পর্যবেক্ষক বিমানের আগমন ঘটে। তবে পায়রা আলোকচিত্র পদ্ধতি জটিলতা সত্বেও বিমান অপেক্ষা স্বল্প উচ্চতা হতে চিত্রগ্রহণের সুযোগ সৃষ্টি করে।
প্রুশিয়ান প্রতিরক্ষা মন্ত্রণালয় আগ্রহি ছিলো, এবং কিছু প্রাথমিক সন্দেহ পরবর্তীতে সফল মহড়ার মাধ্যমে দুর হয়। পায়রাগুলো বোমা বিস্ফোরনে বিচলিত হতো না, কিন্তু যুদ্ধের প্রয়োজনে পায়রাদের অস্থায়ী খোপের স্থান পরিবর্তন করতে হতো। পায়রাদের নতুন পরিবেশে খাপ খায়িয়ে নিতে সময় লাগতো। পরিবহন পায়রাদের নতুন স্থানে অভ্যস্ত হওয়ার ক্ষমতার অভাব দূর করার জন্য ইতালীয় সেনাবাহিনি কিছু পদক্ষেপের মাধ্যমে সাফল্য লাভ করে। ফ্রেঞ্চ সামরিক বাহিনির ক্যাপ্টেন রেইনদ ভ্রাম্যমাণ খোপ তৈরি করে এ সমস্যা কিছুটা লাঘব করেন। নুব্রেনার এই পদ্ধতি সম্বন্ধে অবগত ছিলেন কিনা তা জানা যায় না, তবে ধারণা করা হয় ভ্রাম্যমাণ খোপ নিয়ে তিনি অবশ্যই কিছু ধারণা রাখতেন কারণ তিনি পুর্বে সচল খোপ বানানোর চেস্ট করেছিলেন। ১৯০৯ সালের প্রদর্শনীতে তিনি একপ্রকার রংচঙ্গে চাকাযুক্ত খোপ প্রদর্শন করেন। এই সচল খোপের সাথে ডার্করুমও যুক্ত ছিল। মাসের পর মাস কঠোর পরিশ্রম করে তিনি খোপের স্থান পরিবর্তনের পরেও পায়রাদের খোপে ফিরে আসার প্রশিক্ষন দেন।
১৯১২ সালে নুব্রেনার তার ১৯০৯ এ নির্দিষ্ট করা টেগেল পানিপথের চিত্রগ্রহণের কাজ সম্পন্ন করেন। একাজে তিনি ভ্রাম্যমাণ খোপ ব্যবহার করেন। প্রায় ১০ বছরের যাচাই বাছাই ১৯১৪ সালে স্ট্রাসবুর্গে সরাসরি মহড়ার মাধ্যমে সফল হওয়ার কথা ছিলো। এরপর উদ্ভাবনটি জার্মান সরকার গ্রহণ করতো। তবে প্রথম বিশ্বযুদ্ধের শুরুর ফলে পরিকল্পনা ভেস্তে যায়। নুব্রেনার তার প্রযুক্তি সামরিক বাহিনির কাছে হস্তান্তর করেন, যারা এটিকে যুদ্ধক্ষেত্রে প্রয়োগ করে আশাজনক ফলাফল পান। তবে পায়রা আলোকচিত্র পদ্ধতি বৃহৎ পরিসরে ব্যবহৃত হয়নি।
বরং, স্বল্প পরিসরে যুদ্ধের ফলে, পায়রাগুলো তাদের স্বভাবসিদ্ধ বার্তা পরিবহন কাজে বেশি ব্যবহার হতে শুরু হয়। নুব্রেনারের ভ্রাম্যমাণ খোপ "ভার্দুনের যুদ্ধে" ব্যবহৃত হয়, এবং এর সাফল্যের জন্য পরবর্তীতে "সোমের যুদ্ধে" এর ব্যবহার আরো বৃদ্ধি পায়। যুদ্ধের পরে, নুব্রেনারের আবেদনের ভিত্তিতে প্রতিরক্ষা মন্ত্রণালয় জানায় যে পায়রা আলোকচিত্র পদ্ধতির কোন ব্যবহারিক প্রয়োগ নেই এবং আরো বিস্তৃত পরীক্ষানিরীক্ষার কোন প্রয়োজন নেই।
ওয়াশিংটন ডিসিতে অবস্থিত "আন্তর্জাতিক গুপ্তচর যাদুঘরে" ১ম বিশ্বযুদ্ধে পায়রা পরিবহন এবং পায়রা আলোকচিত্রের জন্য একটি বিশেষায়িত কক্ষ আছে।
দ্বিতীয় বিশ্বযুদ্ধ
বাম|থাম্ব|224x224পিক্সেল|জার্মান খেলনা সৈন্য ও ক্যামেরাযুক্ত পায়রা থাম্ব|287x287পিক্সেল|সুইস পেটেন্টের কারিগরি তথ্য যদিও জার্মান যুদ্ধ মন্ত্রণালয় এই প্রযুক্তির বিমুখী ছিলো, কিন্তু ১৯৩২ সালে এ তথ্য জনসম্মুখ্যে আসে যে জার্মান আর্মি চিত্রগ্রহণের জন্য পায়রাদের প্রশিক্ষন দিচ্ছিলো, এবং জার্মানদের পায়রার ক্যামেরা এক উড্ডয়নে ২০০ এক্সপোজার নিতে পারতো। এই বছরে ফ্রেঞ্চরা ঘোষণা দেয় যে তারা পায়রাদের জন্য ফিল্ম ক্যামেরা তৈরি করেছে এবং প্রশীক্ষিত কুকুরের সাহায্যে শত্রু সীমানার ভেতরে পায়রাদের অবমুক্ত করার পদ্ধতি আবিষ্কার করেছে।
দ্বিতীয় বিশ্বযুদ্ধএ পায়রা এবং ভ্রাম্যমাণ খোপের বহুল ব্যবহার দেখা যায়, কিন্তু এটা পরিষ্কার নয় এই পায়রাদের মধ্যে কতটুকু অংশ আকাশ হতে চিত্রগ্রহণে ব্যবহৃত হয়েছিলো। ১৯৪২ সালের একটি রিপোর্ট হতে জানা যায় যে সোভিয়েত সেনাবাহিনি কিছু পরিত্যাক্ত জার্মান ট্রাকের সন্ধান পায় যাতে পায়রাদের ব্যবহারের জন্য ক্যামেরা (যেগুলো ৫ মিনিট অন্তর এক্সপোজার নিতো) এবং বেশকিছু কুকুর যেগুলা ঝুড়িতে পায়রা বহনে প্রশিক্ষিত  পাওয়া গেছিলো। অপরদিকে মিত্রশক্তির দিকে তাকালে দেখা যায় যে, আমেরিকান সিগনাল কোরও ১৯৪৩ সালের দিকে এই পদ্ধতি ব্যবহার করার কথা বিবেচনা করে।
এটা নিশ্চিত যে দ্বিতীয় বিশ্বযুদ্ধে জার্মানদের পক্ষে পায়রা আলোকচিত্রের প্রচলন জার্মানীর ছোট ছোট খেলনা নির্মাতাদের মাধ্যমে হয়। ১৯৩৫ সাল হতেই জার্মান খেলনানির্মাতা "ইলাস্টোলিন" একটি সিগনাল কোরের সৈন্য ও একটি পায়রাবাহক কুকুরের পুতুল বিপণন শুরু করে। এতে দেখা যেত সৈন্যটি একটি বৃহদাকার ক্যামেরা যুক্ত পায়রাকে মুক্ত করে দিচ্ছে।
সুইস Musée suisse de l'appareil photographique যাদুঘরের গবেষণা হতে একই সময়ে সুইস ঘড়িনির্মাতা ক্রিস্টিয়ান এড্রিয়ান মাইকেল কর্তৃক (১৯১২-১৯৮০) পায়রা আলোকচিত্রের উন্নয়নের কথা জানা যায়। তিনি ১৯৩১ এ সুইস সেনাবাহিনির পরিবহন পায়রা বিভাগে যোগ দেন এবং ১৯৩৩ এ তিনি নুব্রেনারের প্যানারমিক ক্যামেরাকে ১৬ মিলিমিটার ফিল্মে অভিযোজনের জন্য কাজ করেন। তিনি এর প্রযুক্তিতে উন্নয়ন আনেন এবং প্রথম এক্সপোজারের আগে সময়ক্ষেপনের পদ্ধতি বের করেন। ১৯৩৭ সালে পেটেন্ট করা মাইকেলের ক্যামেরাটির ওজন ছিলো মাত্র ৭০ গ্রাম এবং এটি হয়তো প্রথম ক্যামেরা ছিলো যার সময় নিয়ন্ত্রণ ব্যবস্থা যান্ত্রিক ছিলো।
মাইকেলের সুইস সেনাবাহিনির কাছে তার ক্যামেরা বিপণনের পরিকল্পনা সঠিক প্রস্তুতকারকের অভাবে ভেস্তে যায়। তার উদ্ভাবিত ক্যামেরা মাত্র ১০০ টির মত বানানো হয়। দ্বিতীয় বিশ্বযুদ্ধ শুরু হলে মাইকেল খোলক ও দড়ির বন্ধনীর সাহায্যে ফিল্ম গুচ্ছ পরিবহনের পেটেন্ট করেন। ২০০২ হতে ২০০৭ সালের মাঝে তার ক্যামেরাগুলো লন্ডনের "ক্রিস্টি" এর মাধ্যমে নিলামে বিক্রয় হয়।
Musée suisse de l'appareil photographique যাদুঘরে মাইকেলের ক্যামেরা হতে চিত্রিত ১০০০ এর কাছাকাছি আলোকচিত্র সংরক্ষিত আছে। এর বেশিরভাগই ১৬ মিলিমিটার অর্থোপ্যানক্রোম্যাটিক আগফা ফিল্মে গৃহীত যার গতি ISO 8/10°। যার ফলে ১০ মিলিমিটার x ৩৪ মিলিমিটার আলোকচিত্র গৃহীত হয়। এই মানের ফলে একে ১০ গুন সম্প্রসারণ করা যেতো। ২০০৭ সালের "পায়রা আলোকচিত্র" প্রদর্শনীর পুস্তিকায় এই ছবিগুলোকে পরীক্ষামুলক আলোকচিত্র নামে অভিহিত করা হয়। যার মধ্যে রয়েছে জানালা হতে, উচু স্থান হতে বা উড়োজাহাজ হতে হতে চিত্রিত আলোকচিত্র।
দ্বিতীয় বিশ্বযুদ্ধ পরবর্তী সময়
মার্কিন যুক্তরাস্ট্রের সেন্ট্রাল ইন্টেলিজেন্স এজেন্সি (সিআইএ) ব্যাটারি-চালিত পায়রার ক্যামেরা উদ্ভাবন করে যা এখন সিআইএর যাদুঘরে প্রদর্শিত হচ্ছে। সিআইএর ওয়েবসাইট অনুসারে এই ক্যামেরার কার্যপ্রকৃতি এখনো গোপনীয়। বিভিন্ন প্রতিবেদন অনুসারে, এই ক্যামেরাগুলো ৭০ এর দশকে ব্যবহৃত হতো, এবং এই পায়রাগুলো বিমান হতে মুক্ত করা হতো। এই পদ্ধতিটি ব্যর্থ হয়। ১৯৭৮ সালে সুইস পত্রিকা লে'ইলাস্ত্রেত বাসেলের একটি রাস্তার আলোকচিত্র প্রকাশ করে, যা একটি হাইড্রোকিল প্রযুক্তিযুক্ত ক্যামেরা যুক্ত পায়রা দ্বারা গৃহীত হয়েছিলো। ২০০২–০৩ এ শিল্পী এবং পায়রা পালক আমোস লেটেইয়ার আধুনিক চিত্রগ্রহণ পদ্ধতিতে পায়রার সাহায্যে কিছু আলোকচিত্র গ্রহণ করেন। তিনি এগুলো পরবর্তীতে পোর্টল্যান্ড, ওরেগনে একটি লেকচারে ব্যবহার করেন। ২০০৮ সালের ঘুমকুমারীর একটি ছায়াছবিতে জার্মান পরিচালক এরেন্ড এগথা পটভূমি হিসেবে পায়রা আলোকচিত্র ব্যবহার করেন, যেখানে রাজপুত্র পায়রা আলোকচিত্র উদ্ভাবন করেন এবং এর সাহায্যে ঘুমকুমারীর ছবি তুলেন।
৮০র দশকে রলফ ওবেরল্যান্ডার অল্পসংখ্যক উচ্চমানসম্পন্ন ডপেল-স্পোর্ট ক্যামেরার অনুকরন প্রস্তুত করেন। এর মধ্যে একটি ১৯৯৯ সালে ভেভেই এর সুইস ক্যামেরা যাদুঘর সংগ্রহ করে।
আধুনিক প্রযুক্তি এই তত্বকে ভিডিও ক্যামেরার পথে অগ্রসর করে। ২০০৪ সালের বিবিসি প্রোগ্রাম "যন্তু ক্যামেরা" এ স্টিভ লেনার্ড ঈগল, বাজ ও চিলের সাথে খুদে টেলিভিশন ক্যামেরা যুক্ত করে চমৎকার আলোকচিত্র প্রস্তুৎ করেন এবং এই ছবি সরাসরি বেতারতরঙ্গের সাহায্যে প্রদর্শন করেন। এই ক্যামেরাগুলোর ওজন ছিলো ২৮ গ্রাম (১ আউন্স)। ক্ষুদ্রাকৃতির রেকর্ডারও এইসব পায়রার সাথে যুক্ত করা সম্ভব। ২০০৯ সালে গবেষকেরা এলবাট্রস পাখির সাথে খুদে ক্যামেরা যুক্ত করে সুনাম কুড়ান। লিপস্টিক আকারের ক্যামেরাগুলো প্রতি ৩০ সেকেন্ডে চিত্রগ্রহণ করতো। এছাড়াও অন্যান্য প্রাণী যেমন বিড়াল ও কুকুরের সাথে ক্যামেরা সংযুক্ত করা হয়েছে।
আবদুল হাকিম (মুক্তিযোদ্ধা)
আবদুল হাকিম (জন্ম: অজানা - মৃত্যু: ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল হাকিমের নিজ বাড়ি চাঁদপুর জেলার হাজীগঞ্জ উপজেলার মোহাম্মদপুর গ্রামে। তার বাবার নাম ফয়েজউল্লাহ মোল্লা এবং মায়ের নাম অজুফা খাতুন। তার স্ত্রীর নাম জোবেদা বেগম। তাদের এক মেয়ে, পাঁচ ছেলে।
কর্মজীবন
আবদুল হাকিম চাকরি করতেন পাকিস্তান সেনাবাহিনীর মিলিটারি পুলিশ ইউনিটে। ১৯৭১ সালে কর্মরত ছিলেন ঢাকা সেনানিবাসে। মুক্তিযুদ্ধ শুরু হলে এপ্রিল মাসে ঢাকা সেনানিবাস থেকে পালিয়ে ভারতে গিয়ে মুক্তিযুদ্ধে যোগ দেন। প্রথমে ৩ নম্বর সেক্টরে যুদ্ধ করেন। পরে তাকে গেরিলা মুক্তিযোদ্ধাদের সঙ্গে গাজীপুর জেলায় পাঠানো হয়। কাপাসিয়া, কালিয়াকৈর এবং নরসিংদী জেলার বেলাবো উপজেলার বিভিন্ন স্থানে সাহসিকতার সঙ্গে যুদ্ধ করেন।
মুক্তিযুদ্ধে ভূমিকা
মুক্তিযুদ্ধকালে মুক্তিবাহিনীর সেক্টর সদর থেকে গেরিলাযোদ্ধা (স্বল্প প্রশিক্ষিত) যাঁদের বাড়ি যে এলাকায়, তাদের সে এলাকায় পাঠানো হতো। তারা নিজ এলাকায় গোপনে স্থায়ীভাবে অবস্থান করে পাকিস্তান সেনাবাহিনীর ওপর নানা ধরনের প্রচলিত-অপ্রচলিত আক্রমণ পরিচালনা করতেন। এসব দলের সঙ্গে নিয়মিত মুক্তিবাহিনীর সদস্যদেরও সংযুক্ত করা হতো। এরই ধারাবাহিকতায় ৩ নম্বর থেকে আবদুল হাকিমসহ একদল মুক্তিযোদ্ধাকে পাঠানো হয় নরসিংদী ও গাজীপুর জেলায়। তারা ছিলেন কয়েকটি দলে বিভক্ত। তারা নরসিংদী-গাজীপুর জেলার বিভিন্ন স্থানে দুঃসাহসিক কিছু অপারেশন করেন। একের পর এক অপারেশনের মাধ্যমে তারা পাকিস্তান সেনাবাহিনীর চলাচল ব্যাহত ও অনিশ্চিত করে দেন। ১৯৭১ সালে কালিয়াকৈরের বিভিন্ন স্থানে ছিল পাকিস্তান সেনাবাহিনীর অবস্থান। পাকিস্তান সেনাবাহিনীর একটি দলের অবস্থান ছিল পুরাতন থানা কমপ্লেক্সে। ঢাকা-টাঙ্গাইল মহাসড়কে এর অবস্থান। তাদের সঙ্গে সহযোগী হিসেবে ছিল একদল রাজাকার। ২২ অক্টোবর সেখানে মুক্তিযোদ্ধারা এক অপারেশন পরিচালনা করেন। সেদিন রাত আনুমানিক ১০টায় আবদুল হাকিমসহ মুক্তিযোদ্ধারা চাপাইর ব্যাপারিপাড়া হাইস্কুল থেকে তুরাগ নদ অতিক্রম করে পাকিস্তানি সেনা দলের ওপর আকস্মিক আক্রমণ চালান। এতে পাকিস্তানি সেনারা হকচকিত হয়ে পড়ে। তবে কিছুক্ষণের মধ্যেই হকচকিত অবস্থা কাটিয়ে তারা মুক্তিযোদ্ধাদের ওপর পাল্টা আক্রমণ শুরু করে। এরপর দুই পক্ষে ব্যাপক গুলিবিনিময় হয়। কয়েক ঘণ্টা ধরে সেখানে যুদ্ধ চলে। আবদুল হাকিম ও তার সহযোদ্ধারা সাহসিকতার সঙ্গে যুদ্ধ করেন। কিন্তু শেষ পর্যন্ত তারা ব্যর্থ হন। পাকিস্তান সেনাবাহিনী ভারী অস্ত্রশস্ত্রে ও বিপুল রসদে সজ্জিত ছিল। তুলনায় মুক্তিযোদ্ধাদের অস্ত্রের রসদ ছিল কম। রাত সাড়ে তিনটার দিকে মুক্তিযোদ্ধাদের গুলি প্রায় শেষ হয়ে যায়। তখন পাকিস্তানিরা বেশ আধিপত্য বিস্তার করে। যুদ্ধের নিয়ন্ত্রণ পাকিস্তানিদের পক্ষে চলে যায়। এ অবস্থায় মুক্তিযোদ্ধাদের পশ্চাৎপসরণ করা ছাড়া আর কোনো বিকল্প ছিল না। অবশেষে রাত চারটার দিকে তারা পিছে হটে যান। তবে তাদের আকস্মিক আক্রমণে পাকিস্তান সেনাবাহিনীর এবং রাজাকার দলের বেশ ক্ষয়ক্ষতি হয়। মুক্তিযোদ্ধারা পরে খবর নিয়ে জানতে পারেন, তাদের আক্রমণে পাঁচজন রাজাকার ও ছয়জন পাকিস্তানি সেনা নিহত হয়েছে। আক্রমণের শুরুতে মুক্তিযোদ্ধারা বাংকার লক্ষ্য করে গ্রেনেড নিক্ষেপ করেন। নিক্ষিপ্ত গ্রেনেড সঠিক নিশানায় পড়ে। বিস্ফোরণে দুটি বাংকার সম্পূর্ণভাবে ক্ষতিগ্রস্ত হয়। অন্যদিকে যুদ্ধে মুক্তিযোদ্ধা মাত্র দু-তিনজন আহত হন।
সীতাকুণ্ড কামিল এমএ মাদ্রাসা
সীতাকুণ্ড কামিল এমএ মাদ্রাসা বাংলাদেশের চট্টগ্রাম জেলার সীতাকুণ্ড উপজেলা র একটি ঐতিহ্যবাহী আলিয়া মাদ্রাসা। এটি ১৮৮৬ সালে সীতাকুণ্ড পৌরসভার মধ্যে প্রতিষ্ঠা করেন বাড়বকুণ্ডের মাওলানা ওবায়দুল হক। এই মাদ্রাসায় দাখিল, আলিম, ফাজিল ও সর্বোচ্চ শ্রেণী কামিল পর্যন্ত পাঠদান করা হয়। বর্তমানে মাদ্রাসাটি বাংলাদেশ মাদ্রাসা শিক্ষাবোর্ড ও ইসলামি আরবি বিশ্ববিদ্যালয়ের অধিভুক্ত রয়েছে। মাদ্রাসার বর্তমান অধ্যক্ষের নাম মাওলানা মুহাম্মদ ওসমান গনি। এটি ১৯৯৪ সালে জাতীয় শিক্ষা সপ্তাহ উপলক্ষে জাতীয় পর্যায়ে চট্টগ্রাম জেলার শ্রেষ্ঠ শিক্ষাপ্রতিষ্ঠান পুরস্কার লাভ করে।
ইতিহাস
চট্টগ্রাম জেলার সীতাকুণ্ড উপজেলাতেও যেন ইসলামি শিক্ষার প্রসার ঘটে সেই লক্ষ্যে মাওলানা ওবায়দুল হক সীতাকুণ্ড কামিল মাদ্রাসা ও সীতাকুণ্ড আদর্শ উচ্চ বিদ্যালয় (১৯১৩) স্থাপন করেন। এছাড়াও মাদ্রাসার অনন্য অন্যতম প্রতিষ্ঠাতারা হল মাওলানা জামালুল্লাহ ও মাওলানা মুহাম্মদুল হক। ওবায়দুল হক মাদ্রাসাটি প্রতিষ্ঠার পরে নান প্রতিকূলতার মধ্য দিয়েই ১৮৮৬ সাল থেকে ১৯২১ সাল পর্যন্ত টানা ৪৫ বছর এই মাদ্রাসার সুপারের দায়িত্ব পালন করেন। ১৯২১ সালে ওবায়দুল হকের মৃত্যুর পরে তার আস্থাভাজন মাওলানা মুহম্মদ জামাল উল্লাহ মাদ্রাসার সুপারের পদে নিযুক্ত হন, ১৯২১ সাল থেকে তিনি ১৯৫০ সাল পর্যন্ত এই দায়িত্ব পালন করেন। এই মাদ্রাসা প্রতিষ্ঠায় এই দুই ব্যক্তির সর্বাধিক অবদান রয়েছে। এছাড়াও মাদ্রাসার প্রাথমিক অবস্থায় জমি দানকারী ব্যক্তিদের মধ্যে উল্লেখযোগ্য ছিলেন মিশ্রি জামাল বিবি (১০১৩ একর), আবদুর রহমান সারাং (৭২ শতক), আলহাজ্ব আবুল কালাম (মাদ্রাসা মসজিদ নির্মাতা) প্রভৃতি।
২০০৬ সাল এটি ফাজিল ও কামিল ডিগ্রিকে সাধারণ শিক্ষা মানের ডিগ্রি প্রদানের কুষ্টিয়া ইসলামী বিশ্ববিদ্যালয়ের অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হলে মাদ্রাসাটি সেখানে স্থানান্তরিত করা হয়।
শিক্ষা কার্যক্রম
মাদ্রাসাটিতে প্রায় ১৫০০ শিক্ষার্থী অধ্যয়ন করছে, এবং ২১ জন নিয়মিত শিক্ষক রয়েছে। ফলাফলের দিক থেকে মাদ্রাসাটি উপজেলা ও জেলা পর্যায়ে শীর্ষস্থান দখল করে থাকে। দূরবর্তী ছাত্রদের জন্য একটি ছাত্রাবাস নির্মাণ করা হয়েছে, এখানে অত্যন্ত কম খরচে শিক্ষার্থীরা অবস্থান করতে পারে। তবে মাদ্রাসাটি এখনো অনার্স কোর্স চালুর অনুমতি পায়নি। তবে মাদ্রাসার দাখিল ও আলিম শ্রেণীতে বিজ্ঞান ও মানবিক উভয় বিভাগ চালু আছে।
মাদ্রাসার নামে সাধারণ মুসলিমদের ওয়াকফ করে দেওয়া ১১ একর জমি আছে, এসব জমি থেকে আয়ের টাকা মাদ্রাসার উন্নয়ন ও দরিদ্র শিক্ষার্থীদের জন্য ব্যয় করা হয়। এই টাকা দিয়েই মাদ্রাসার আবাসিক হোস্টেলে (লিল্লাহ বোডিং) অর্থায়ন করা হয়।
আড়কান্দি রেলওয়ে স্টেশন
আড়কান্দি রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।
ইতিহাস
১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে আড়কান্দি রেলওয়ে স্টেশন তৈরি করা হয়।
পরিষেবা
আড়কান্দি রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
জুল কুন্দে
জুল অলিভিয়ে কুন্দে (, Jules Koundé; জন্ম: ১২ নভেম্বর ১৯৯৮; জুল কুন্দে নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০০৪–০৫ মৌসুমে, ফরাসি ফুটবল ক্লাব লঁদিরাসের যুব পর্যায়ের হয়ে খেলার মাধ্যমে কুন্দে ফুটবল জগতে প্রবেশ করেছেন এবং পরবর্তীকালে সেরোঁস, লা ব্রেদ এবং বর্দোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব বর্দো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; বর্দো বি-এর হয়ে তিনি ৩০ ম্যাচে ১টি গোল করেছেন। ২০১৭–১৮ মৌসুমে তিনি বর্দোর মূল দলে যোগদান করেছেন। ২০১৯–২০ মৌসুমে, তিনি প্রায় ২৫ মিলিয়ন ইউরোর বিনিময়ে বর্দো হতে স্পেনীয় ক্লাব সেভিয়ায় যোগদান করেছেন, যেখানে তিনি সকল প্রতিযোগিতায় ১৩৩ ম্যাচে ৯টি গোল করেছেন। ২০২২–২৩ মৌসুমে, তিনি প্রায় ৫০ মিলিয়ন ইউরোর বিনিময়ে সেভিয়া হতে ক্লাব বার্সেলোনায় যোগদান করেছেন।
২০১৮ সালে, কুন্দে ফ্রান্স অনূর্ধ্ব-২০ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।
প্রারম্ভিক জীবন
জুল অলিভিয়ে কুন্দে ১৯৯৮ সালের ১২ই নভেম্বর তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি বেনিনীয় বংশোদ্ভূত।
আন্তর্জাতিক ফুটবল
কুন্দে ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালের ২১শে মার্চ তারিখে তিনি মার্কিন যুক্তরাষ্ট্র অনূর্ধ্ব-২০ দলের বিরুদ্ধে ম্যাচে ফ্রান্স অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০২০ সালের ১২ই অক্টোবর তারিখে স্লোভাকিয়া অনূর্ধ্ব-২১ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।
২০২১ সালের ২রা জুন তারিখে, ২২ বছর, ৬ মাস ও ২১ দিন বয়সে, ডান পায়ে ফুটবল খেলায় পারদর্শী কুন্দে ওয়েলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় বাঁজামাঁ পাভারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ফ্রান্স ৩–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে কুন্দে সর্বমোট ৭ ম্যাচে অংশগ্রহণ করেছেন।
এম কে আনোয়ার
মোহাম্মদ খোরশেদ আনোয়ার (১ জানুয়ারি ১৯৩৩ – ১৪ অক্টোবর ২০১৭) বাংলাদেশের একজন বিশিষ্ট রাজনীতিবিদ এবং সাবেক উচ্চ-পদস্থ সরকারি আমলা। তিনি সংক্ষেপে এম. কে. আনোয়ার' নামে পরিচিত এবং পাকিস্তান ও বাংলাদেশ সরকারের বিভিন্ন উচ্চ-পদে দায়িত্ব পালন করেছেন। সরকারি চাকরি হতে অবসর গ্রহণের পর রাজনীতিতে জড়িয়ে তিনি পরবর্তীতে ৫ বার জাতীয় সংসদ সদস্য এবং দুইবার মন্ত্রী হিসাবে দায়িত্ব পালন করেছেন।
শিক্ষা জীবন
লেটার মার্কসহ ১৯৪৮ সালে মেট্রিকুলেশন, আই.এস.সি, ঢাকা কলেজ ১৯৫০ সাল, ঢাকা বিশ্ববিদ্যালয় হতে বি.এস.সি (সম্মান) এবং পরিসংখ্যাণে এম.এস.সি।
পেশাগত জীবন
১৯৫৬ সালে পাকিস্তান সিভিল সার্ভিসে যোগ দিয়েছিলেন। তার ৩৪ বছরের পেশাগত জীবনে (১৯৫৬-১৯৯০) তিনি ফরিদপুর ও ঢাকা জেলার জেলা প্রশাসক ও জেলা ম্যাজিস্ট্রেট, জুটমিল কর্পোরেশনের সমিতি, টেক্সটাইল মিল কর্পোরেশনের সভাপতি, বাংলাদেশ বিমানের চেয়ারম্যান এবং অন্যান্য গুরুত্বপূর্ণ পদে বহাল ছিলেন। তিনি বাংলাদেশের ৭ম মন্ত্রিপরিষদ সচিব ছিলেন। ১৯৭২ থেকে ১৯৯০ পর্যন্ত তিনি প্রশাসনে বিভিন্ন উচ্চপদে পদে দায়িত্ব পালন করেছেন। তিনি একজন সি.এস.পি কর্মকর্তা। তিনি তৎকালীন ঝিনাইদহ মহকুমার এসডিও (সাব ডিভিশনাল অফিসার) হিসাবে দায়িত্ব পালন করেছেন এবং দায়িত্ব পালনরত অবস্থায় ঝিনাইদহ সরকারি কে.সি কলেজ কলেজ প্রতিষ্ঠায় অগ্রণী ভূমিকা পালন করেন। এম.কে আনোয়ার ১৯৭১ সালে ঢাকার জেলা প্রশাসক ছিলেন। তার পেশাগত জীবনের এক সময় পাকিস্তানের সাবেক রাষ্ট্রপতি লেঘারীর অধীনে চাকরি করেছেন।
রাজনৈতিক জীবন
যখন ঢাকা কলেজে পড়তেন তখন ছাত্র সংসদের সদস্য নির্বাচিত হয়েছিলেন। ঢাকা বিশ্ববিদ্যালয়ে লেখাপড়া করার সময় ফজলুল হক হলের ছাত্র সংসদের সভাপতি নির্বাচিত হয়েছিলেন। ঢাকা বিশ্ববিদ্যালয়ের বিজ্ঞান বিভাগের ছাত্র সংগঠনের প্রতিষ্ঠাতা সাধারণ সম্পাদক। ফজলুল হক হলের ছাত্র থাকা অবস্থায় এম.কে আনোয়ার ১৯৫২ সালের ভাষা আন্দোলনে সক্রিয়ভাবে সম্পৃক্ত হয়েছিলেন।
এম.কে আনোয়ার বিএনপিতে যোগ দিয়েছিলেন ১৯৯১ সালের নির্বাচনের পূর্বে। ১৯৯৭ সালে তিনি দলের একজন অন্যতম সহ-সভাপতি হয়েছিলেন। ১৯৯১ সালের মার্চে, এম.কে আনোয়ার বেগম খালেদা জিয়ার বি.এন.পি সরকারের মন্ত্রীপরিষদের সদস্য ছিলেন।
তিনি বাণিজ্য, নৌ-পরিবহন এবং বিজ্ঞান ও প্রযুক্তি মন্ত্রী ছিলেন। ১৯৯৬ সালে তিনি পুনরায় বিএনপি’র ষষ্ঠ জাতীয় সংসদ নির্বাচনে সংসদ সদস্য নির্বাচিত হয়েছিলেন। তিনি মোট পাঁচবার সংসদ সদস্য নির্বাচিত হওয়ার পাশাপাশি বিএনপি সরকারের সময়ে দু’বার মন্ত্রীর দায়িত্ব পালন করেন তিনি একজন প্রবীণ রাজনীতিবিদ।
পরিবার
এম.কে আনোয়ার বিবাহ করেছেন ১৯৫৬ সালে এবং তার দুই পুত্র, এক কন্যা আছে। মানিকগঞ্জের আব্দুল লতিফ বিশ্বাসের কন্যা তার স্ত্রী মাহমুদা আনোয়ার একজন গৃহিনী। আব্দুল লতিফ বিশ্বাস পাকিস্তান আমলে কেন্দ্রীয় সরকারের মন্ত্রি ছিলেন এবং তিনি শেরে বাংলা ফজলুল হকের অনুসারী ছিলেন।
মৃত্যু
তিনি ২৪ অক্টোবর ২০১৭ তে ৮৪ বয়সে এলিফ্যান্ট রোডের নিজ বাড়িতে মারা যান।
রবি ঠাকুরের গল্প
রবি ঠাকুরের গল্প ছিল অভিজিৎ গুহা এবং সুদেষ্ণা রায় পরিচালিত রবীন্দ্রনাথ ঠাকুরের গল্পগুলোর ধারাবাহিক রূপান্তর যা কালার্স বাংলায় প্রচারিত হয়েছিল। ১৯ নভেম্বর ২০১৫ সালে ধারাবাহিকটির সম্প্রচার শুরু হয় এবং ২ এপ্রিল ২০১৬ সালে শেষ হয়। প্রথম গল্পগুলোর প্রতিটি তিনটি পর্বে দেখানো হয়। কিছু দীর্ঘ গল্প নয়টি পর্বেও দেখানো হয়েছে। ধারাবাহিকটিতে ৫৯টি পর্বে ১৩টি গল্প রয়েছে, প্রতিটি পর্বের সময়কাল ৪৫ মিনিট।
তিব্বতের ডাকটিকিট ও ডাক ব্যবস্থার ইতিহাস
থাম্ব|তিব্বতি তুষার সিংহ ডাকটিকিট, ১৯১২ সংখ্যা এই নিবন্ধটি মূলত তিব্বত অঞ্চলের ডাকটিকিট এবং ডাক যোগাযোগ ব্যবস্থার ইতিহাসের উপর লিখিত একটি সমীক্ষা।
বিদেশি ডাকটিকিট
১৯০৩ খ্রিষ্টাব্দের মধ্যে ভারতের জারি করা ডাকটিকিটগুলোর উপর বিশেষ টাইপ লিখিত ওভারপ্রিন্ট করা টিকিটগুলো তিব্বতে ব্যবহারের জন্য জারি করা হয়। এগুলোই মূলত তিব্বতের প্রথম আসঞ্জক ডাকটিকিট ছিল। এই সময়ের মধ্যে, ১৯০৩ খ্রিষ্টাব্দের ৭ই জুলাই, স্যার ফ্রান্সিস ইয়ংহাজব্যান্ডের নেতৃত্বে ব্রিটিশদের তিব্বত ফ্রন্টিয়ার কমিশন তিব্বতের কাম্বা জং পর্যন্ত পৌঁছে যায়। তা সত্ত্বেও সিকিমের সাথে তিব্বতের সীমান্ত সমস্যার কূটনৈতিক নিষ্পত্তিতে কোনও অগ্রগতি না হওয়ায়, এর পরপরেই ইয়ংহাজব্যান্ডের অভিযানটি একটি সামরিক অভিযানের রূপ লাভ করে। এরপর ১৯০৪ খ্রিষ্টাব্দের ৭ই সেপ্টেম্বর স্বাক্ষরিত একটি চুক্তির ফলে পশ্চিম তিব্বতের গার্তোয় এবং লাসা পর্যন্ত ভারতের বাণিজ্য পথের আশেপাশে গিয়ান্তসে, ফারিজং ও ইয়াতুং শহরে ভারতীয় ডাক বিভাগের দপ্তর প্রতিষ্ঠা পায়। ১৯০৯ খ্রিষ্টাব্দে তিব্বতের ধর্মীয় নেতা ত্রয়োদশ দালাই লামা থব সেন গ্যা মৎসো সিকিম এবং পরে ভারতে পালিয়ে গেলে চীনা বাহিনী তিব্বত দখল করে নেয়। যদিও, এর আগে থেকেই তিব্বতে চীনা সম্প্রদায়ের লোকজন শান্তিতে অবস্থান করছিল। ১৯০৯ খ্রিষ্টাব্দের ৯ জানুয়ারি লাসার ওয়েন সাঙ ইয়াও এর লিখিত একটি চিঠি দ্বারা তিব্বতে চীনা সম্প্রদায়ের অবস্থানের বিষয়টি সম্পর্কে ভালো করে বোঝা যায়। তিব্বত দখলের পর চীনা শাসকেরা চীনের ডাকটিকিট এবং বিশেষ চীনা তারিখ সংবলিত ডাকটিকিটগুলো চাব্দো, গিয়ান্তসে, লাসা, ফারিজং, শিগাতসে এবং ইয়াতুং শহরের ডাক ঘরে ব্যবহারের জন্য নির্দেশ দিকে থাকে। তিব্বতে এই সময়ের ডাক ব্যবস্থা ও ডাক যোগাযোগ ছিল খুবই দুর্লভ এবং এ কারণে চীন ও তিব্বত উভয় অঞ্চলের বিশেষজ্ঞদের দ্বারাই এই সময়কার ডাকটিকিটগুলোর ব্যাপক অনুসন্ধান করা হয়।
তিব্বতের প্রথম ডাকটিকিট
বাম|থাম্ব|তিব্বতি ৭ ১/২ স্কার ডাকটিকিট, ১৯৩৩ সংখ্যা বিশ শতকের শুরুর দিক থেকে তিব্বত ডাকটিকিট জারি করতে শুরু করে। তিব্বতের প্রথম ডাকটিকিটটি ১৯১২ খ্রিষ্টাব্দে রাজধানী লাসা থেকে জারি করা হয়েছিল। অন্যান্য সিরিজের ডাকটিকিটগুলো ১৯১৪ ও ১৯৩৩ খ্রিষ্টাব্দ এবং ১৯৫০ এর দশকের শেষের দিক পর্যন্ত জারি করা হতে থাকে।
তিব্বতের প্রথম প্রকাশিত ডাকটিকিটগুলোতে মূলত তুষার সিংহের চিত্র ছিল, যা হলো তিব্বতের জাতীয় প্রতীক। এই টিকিটগুলোকে তিব্বতীয় লিপিতে "তিব্বত সরকার' কথাটি লেখা ছিল এবং সেই সাথে এতে ইংরেজিতে ভাষায় "তিব্বত" শব্দটি মুদ্রিত ছিল।
নকল এবং জালিয়াতি
থাম্ব|পোস্টমার্কসহ একটি সম্ভাব্য জাল টিকিট ডাকটিকিট সংগ্রহকারীরা ও বিশেষজ্ঞরা তিব্বতীয় নকল ও বাতিল উভয় ধরনের ডাকটিকিটেরই সম্মুখীন হন। এছাড়াও সংগ্রহকারীদের জন্য প্রকৃত টিকিটে ব্যবহৃত উপাদানও পুনরুৎপাদন করা হয়েছিল।